LeroyDyer/wikipediaSW huggingface dataset:
Aleen Bailey

Aleen Bailey (alizaliwa 25 Novemba 1980, katika Saint Mary) ni mwanariadha wa kushindana wa kimataifa wa nchi ya Jamaica. Alishirika katika Olimpiki ya 2004 na akashinda medali ya dhahabu kama mwanachama wa timu ya mbio ya 4 x 100m. Bailey hufanya mazoezi katika Columbia, South Carolina chini ya kocha Curtis Frye na ni dada ya mwanamuziki maarufu wa rege Capleton.

Bailey alifuzu kutoka Chuo Kikuu cha South Carolina ambapo yeye alimaliza misimu iliyobaki baada ya kuhamia huko kutoka Chuo cha Jamii cha Barton.

Wasifu 
Katika mashindano ya NCAA ya nje ya riadha,Bailey alishinda mbio ya 100m na 200m,akishinda aliyependelewa sana Muna Lee wa LSU. Alikuwa katika timu ya 4 x 100 katika mashindano ya mabingwa ya 2002.

Bailey alishindana kwa niaba ya nchi yake Jamaica katika Olimpiki ya 2004 alipomaliza katika nafasi ya 5 katika mbio ya 100m na nafasi ya 5 katika mbio ya 200m. Aliungana na bingwa wa mbio ya 200m,Veronica Campbell,Tayna Lawrence na Sherone Simpson na kushinda mbio ya 4 x 100m.

Katika Shindano la Dunia la Mabingwa katika riadha la 2005,alishinda medali ya fedha(akiwa pamoja na Daniele Browning,Sherone Simpson na Veronica Campbell)). Katika Michezo ya Pan Amerika ya 2007,alimaliza katika nafasi ya 5 katika mbio ya 200m na wakashinda medali ya dhahabu katika 4 x 100m.

Bailey aliwakilisha Jamaika katika Olimpiki ya 2008 mjini Beijing. Alishindana katika mbio ya 4 x 100m wakiwa pamoja na Shelly-Ann Fraser,Sheri-Ann Brooks na Veronica Campbell-Brown. Katika raundi ya kwanza, Jamaika ilikuwa ya kwanza mbele ya Urusi,Ujerumani na Uchina. Muda wao ulikuwa wa sekunde 42.24 uliokuwa bora kabisa katika mbio yote ya kuhitimu fainali. Kutokana na matokeo hayo,Jamaika ilhitimu kuingia fainali ambapo Bailey na Brooks waliwapa Sherone Simpson na Kerron Stewart nafasi zao katika timu. Jamaika haikumaliza mbio kutokana na makosa katika kubadilisha kijiti chao maalum kutoka mwanariadha mmoja hadi mwengine. [11]

Marejeo 
 Athlete biography: Aleen Bailey, beijing2008.cn, ret: 30 Agosti 2008

Viungo vya nje 
 
 Biografia ya Bailey katika  uscsports.com 
 Picha za Aleen Bailey

Waliozaliwa 1980
Watu walio hai
Wanariadha wa Jamaika
Wanariadha wa Olimpiki ya 2004
Wanariadha wa Olimpiki ya 2008
Wanariadha wa Olimpiki wa Jamaika
Lil Boosie

Torrence Hatch (ajulikanaye kwa jina lake la kisanii Lil Boosie; amezaliwa 14 Novemba 1983) ni rapa wa Marekani kutoka Baton Rouge, Louisiana.

Wasifu
Hatch alikulia katika kitongoji maskini wa Baton Rouge, na baba yake hakuwepo kutoka utoto wake. Aliucheza mpira wa kikapu wakati alipohudhuria chuo cha upili lakini aliishia kufukuzwa kwa ulanguzi wa madawa ya kulevya, hivyo Hatch aliamua kuwa rapa. 

Alifanya kazi na rapa wa C-Loc na kundi lake 'Concentration Camp' na akafanya mwondoko wake wa kwanza katika albamu ya Loc ya tano, It's a Gamble  mwaka 2000. Muda mfupi baadaye, Hatch iliyotolewa albamu yake For My Thugz  kama Lil Boosie mwaka 2003. Boosie alijiunga kuongezeka studio Trill Entertainment ambayo ilikuwa ikiungwa mkono na marehemu PIMP C wa UGK. Mara baadaye, Trill kwa kipekee alitolewa katika albamu For My Thugz.  Baadaye, Boosie alijiunga na wanastudio wenzake Webbie, juu ya Albamu Stories  na Gangsta Ghetto Musik.  Wimbo mkuu wa Boosie , Bad Azz,  ulitolewa mwaka 2006. Uliunganishwa na wimbo wa kipekee "Zoom" akimshirikisha Yung Joc. Mwaka 2007,  Boosie na Webbie waliungana katika kuuim ba tena wimbo"Wipe Me Down" na rapa Foxx. Streetz iz Mine,  tepu yenye nyimbo kochokocho na DJ Drama, ilitolewa mwaka 2008, na katika mwaka huo alionekana na wimbo wake wa kipekee"Independent" na Webbie na alikuwa miongoni mwa rapa kadhaa walioshirikishwa katika "Out Here Grindin" na mwimbaji DJ Khaled. na [6]  kutolewa mwaka 2009. "Better Believe It", akishirikiana Webbie na Young Jeezy, ni wimbo wa kwanza wa kipekee alipojiunga na Superbad  .

Maisha ya binafsi
Lil Boosie ana watoto sita. Muda mfupi baada Bad Azz  ilitolewa, Boosie alitangaza kwamba aliugua ugonjwa wa kisukari.  22 Oktoba 2008, Boosie alikamatwa baada Askari wa Mashariki mwa  Baton Roug alipata bangi,  madawa ya kulevya yasiyotambulika, na bunduki katika gari la Boosie. Boosie alijitetea kuwa hakuwa na hatia ya kina cha tatu kwa kumiliki bangi tarehe 22 Septemba 2009 na alifungwa miaka miwili gerezani siku iliyofuata. Jaji James Moore aliongeza kifungo mara mbili mnamo 10 Novemba baada ya kugundua kuwa  Boosie alikuwa na majaribio wakati akisubiri adhabu. Kati ya kujitetea kwake na adhabu, Boosie mara kielektroniki kufuatiliwa na kuwekwa chini ya jela ya nyumba .

Diskografia

Album
2000: mdogo wa da Camp
2003: For My Thugz
2006: Bad Azz
2007: Trill Entertainment Presents: Survival of the Fittest (na Lil 'Boosie, Foxx, Webbie na Trill Fam)
2009: Superbad: The Return of Boosie Bad Azz

Tuzo
Ozone Awards
2008: ngoma ipendwayio sana kwa klabu wa Mwaka ( "Independent") (ilishinda)
2007: Albamu bora ya rapu ( "Bad Azz") [alipendekezwa]
2007: Mwanamziki mpenyaji bora zaidi (alishinda)

Marejeo

Viungo vya nje
 Tovuti rasmi
 Mwanamziki Booth:Mazungumzo na Lil 'Boosie   (Aprili 2007)
	
 Lil Boosie on Worthidea

Wanamuziki wa Marekani
Waliozaliwa 1983
Watu walio hai
Sheri-Ann Brooks

Sheri-Ann Brooks (alizaliwa 11 Februari 1983 katika mji wa Kingston) ni mwanariadha wa Jamaika ambaye ni mtaalamu katika mbio ya mita 100.

Wasifu
Brooks aliwakilisha nchi ya Jamaika katika Olimpiki ya 2008 mjini Beijing. Akiwa pamoja na Shelly-Ann Fraser, Aleen Bailey and Veronica Campbell-Brown walishiriki katika mbio za 4 x 100m. Katika mzunguko wa kwanza , Jamaika ilishinda nchi zaUrusi, Ujerumani na Uchina. Muda wa Jamaika wa sekunde 42.24 ulikuwa wa kwanza katika mataifa 16 yaliyoshiriki katika mbio hiyo. Kutokana na matokeo hayo, Jamaika walihitimu kushiriki katika fainali, Brooks na Bailey wakibadilishwa na Sherone Simpson na Kerron Stewart. Jamaika hawakumaliza mbio hiyo kutokana na kosa la kubadilisha nafasi kati ya wanariadha wawili. [10]

Alihitimu kushindana katika mbio ya 100m katika Shindano la Dunia la Riadha la 2009 alipokuwa #3 katika mashindano ya kitaifa ya Jamaica akiwafuata Fraser na Stewart.

Mnamo mwezi Juni 2009, Brooks alikuwa mmoja wa wanariadha watano wa timu ya Jamaika walioripotiwa kuwa sampuli ya mikojo yao ilionyesha ishara za kuwa na kemikali zilizopigwa marufuku. Brooks aliachiliwa kuendelea kushiriki katika riadha kwa kuwa Tume dhidi ya Utumiaji wa Dawa Haramu nchini Jamaika ilikuwa imefanya majaribio ya kisayansi kwa sampuli yake bila Brooks kujua. Hata hivyo, Muungano wa Riadha ya Jamaika ilimtoa kutoka mbio za 4 x 100 katika Mashindano ya Mabingwa kama tahadhari.

Mafanikio

Muda bora za kibinafsi
 100 mita - 11.05 s (2007)
 200 mita - 22.78 s (2007)
 400 mita - 53.95 s (2006)

Marejeo
 Athlete biography: Sheri-Ann Brooks, beijing2008.cn,
 Foster, Anthony (2009-06-28). Bolt 9.86 and Fraser 10.88; Walker and Phillips excel over hurdles - JAM Champs , . IAAF.
 "Sherri Ann Brooks cleared to run for Jamaica". The Guardian (The Guardian).
 IAAF wait for Jamaica drug ruling . BBC Sport (2009-08-11).
 Jamaican five withdrawn by team . BBC Sport (2009-08-19).

Viungo vya nje
 

Waliozaliwa 1983
Watu walio hai
Wanariadha wa Jamaika
Wanariadha wa Olimpiki ya 2008
Wanariadha wa Olimpiki wa Jamaika
Face to Face

Face to Face  ilikuwa albamu ya saba kutoka kwa kundi la  Kiireland la Westlife. Albamu ilitolewa tar. 31 Oktoba 2995. Pamoja na nyimbo nyingine, lakini albamu hii ina nyimbo nyingi zenye miondoko ya pop.  Single ya kwanza katika albamu hii, ni wimbo wa kurudiwa  wa kundi la  Secret Garden ulioitwa You Raise Me Up. Single hii ndiyo iliyolirudisha kundi hili katika nafasi nzuri kimuziki baada ya albamu ya  Allow Us to Be Frank  ya mwaka 2004  kushindwa kufanya vizuri.Single ya pili pia ilikuwa ni ya kurudiwa, wimbo wa  "When You Tell Me That You Love Me"  wimbo kutoka kwa Diana Rose. Single ya tatu na ya mwisho ilikuwa wimbo wa Amazing wimbo kutoka kwa Westlife wenyewe.

Wimbo wa  "That's Where You Find Love" ulitoka kwa ajili ya redio za nchini Ufilipino kwa jili ya kutangaza tamasha la kundi hili lililoitwa  Face To Face Tour lilifanyaka mwaka 2006. Wimbo wa  "Hit You With The Real Thing" ukiendelea kufanya vizuri katika chati mbalimbali nchini New Zealand katika kutangaza tamasha lao la Back Home Tour lililofanyika mwaka 2008. Albamu hii ilijumuisha nyimbo za kurudiwa kama vile, wimbo kutoka kwa kundi la The Eagles wimbo wa Desperado pamoja na wimbo kutoka kwa kundi la Backstreet Boys ambao upo katika albamu yao ya mwaka 2005 Neve Gone . Pia wimbo wa ''Colour My World' wa  Nick Carter, na  "Heart Without A Home".

Albamu ya "Face to Face" kutoka kwa Westlife ilikuwa ni albamu ya tano kutoka kwa kundi hili kuwahi kufika katika nafasi ya kwanza katika kipindi cha miaka saba, na kufanikiwa kuuza nakala zaidi ya milioni 1.3 nchini Uingereza na kuuza nakala milioni 6, dunia nzima. Albamu hii ilishika nafasi ya #7 na nafasi #129 nchini Uingereza katika chati ya mwisho wa mwaka kwa mwaka 2005, na mwaka 2006 hivyo hivyo.Pia albamu inayoongoza katika albamu zilizotengenezwa katika studio za Sony BMG Entertainment  kwa mwaka 2005. Albamu hii ilishikaanafasi ya #1 katika chati ya nchini Australia ya ARIA kwa kipindi cha wiki nne, hii ikiwa ni mwezi Machi mwaka 2006. na pia ilishika nafasi ya 25 katika albamu zilizoongoza kwa mauzo nchini Australia kwa mwaka 2006

Habari za Albamu

Orodha ya nyimbo

Ukumbuso

A "Maybe Tomorrow" ulijumuishwa katika albamu za Uingereza, Ireland na Korea ya Kusini.
B Nyimbo za akustika zilijumuishwa katika toleo la nchini Japan

Wafanyakazi

Chati

Face to Face Tour 2006

HIii ni ziara ya tano ya Kunidi la Westlife. Walijiwekea malengo ya kufanya matamasha katika viwanya vidogo vidogo ili kuonesha uhalisia wa jina lenyewe la tamasha  "Face To Face" likimaanisha Uso Kwa Uso

Marejeo

Viungo vya nje

Official Westlife Website

Albamu za 2005
Albamu za Westlife
The Love Album

The Love Album  ni albamu ya nane kutoka kwa kundi maarufu kama Westlife kutoka nchini Ireland. Albamu hii ilitolewa tar. 20 Novemba 2006, dunia nzima. Albamu hii ilitolewa nchini Ufilipino, wiki moja kabla ya kutolewa rasmi dunia nzima na hiyo ikiwa ni tarehe 13 Novemba 2006. Nyimbo katika albamu hii zinahusu zaidi suala zima la mapenzi.

Wakati wa ziara ya Face To Face Tour walicheza wimbo wa The Dance katika baadhi ya maeneo, na ikasemekana baadae kuwa wimbo huo ungejumuishwa katika albamu iliyofuatia, na kuwa single ya kwanza, lakini baadae ulikuja kubadilishwa na kuwa The Rose, wimbo pekee uliotoka kama single, wimbo ambao kwa asili umeimbwa ba Bette Midler na kufika hadi nafasi ya 1 katika chati ya muziki ya Uingereza na Jamuhuri ya Ireland. Na hii ikawa ni wimbo wa 14 katika single zao kuwahi kufika katika nafasi ya kwanza hadi wakati huo na huku mwanamuziki Cliff Richard kama mwanamuziki anayeshikilia nafasi ya tatu kwa kuna na single nyingi kuwahi kufika katika nafasi ya kwanza.

Wimbo huu uliimbwa katika mashindano ya Urembo ya Dunia ya mwaka 2006. Single zingine kama vile za  "If", "Solitaire" na "Nothing's Gonna Change My Love For You" zilitoka katika upande B. Albamu hii ilifanikiwa kufika katika nafasi ya kwanza katika chati ya Uingereza ya muziki na kufanikiwa kuuza nakala zaidi ya 219,662 nchini Uingereza ndani ya wiki moja pekee. Na kufanikiwa kuziangusha albamu kutoka kwa wanamuziki maashuhuri kama vile  Oasis' "Stop the Clocks", The Beatles' albamu ya  "Love"  na U2 "U218 Singles".

"The Love Album" ilifanikiwa kuuza nakala zaidi ya 1 000 000 nchini Uingereza na kuifanya studio ya Sony BMG kuwa moja ya studio zilizowahi kutengeneza kazi nzuri

Orodha ya nyimbo

Toleo la Asia
Toleo la Bara Asia lilikuwa ba nyongeza CD zilizokuwa na nyimbo kama vile

Chati

Wafanyakazi

The Love Tour 2007

Marejeo

Viungo vya nje

 Official Westlife Website

Albamu za 2006
Albamu za Westlife
Released

Released ilikuwa albamu kutoka kwa Westlife na ilitolewa nchini Afrika Kusini pekee. Albamu hii ilitolewa rasmi tarehe 31 Machi 2005. Hii ikiwa katika ziara yao ya Face To Face 
Albamu hii ina jumla ya nyimbo 18, ikiwa ni pamoja na rimixes ya nyimbo mbalimbali za kundi hili zilizowahi kupata umaarufu hapo kabla. Upande B wa albamu hii una nyimbo kama vile "
"Don't Calm The Storm" na "I Won't Let You Down"  ambao ulifanya vizuri katika redio za nchini humo. Pia inajumisha toleo la Kihispana la nyimbo za I Lay My Love on You na When You're Looking Like That.

Orodha ya nyimbo 
 When You're Looking Like That (2000 Remix)
 Don't Calm The Storm
 I Won't Let You Down
 Tonight (Metro Mix)
 Angel (Remix)
 Close Your Eyes
 Where We Belong
 Until The End Of Time
 Bop Bop Baby (Almighty Mix)
 Mandy (Club Mix)
 Uptown Girl (Extended Version)
 Greased Lightning
 Nothing Is Impossible
 Lost In You
 You See Friends (I See Lovers)
 Westlife Megamix
 En Ti Deje Mi Amor (I Lay My Love on You)
 Con Lo Bien Que Te Ves (When You're Looking Like That)

Marejeo

Viungo vya Nje 
 Official Westlife Website

Albamu za 2005
Albamu za Westlife
Muziki wa Jibuti

Muziki wa Jibuti unashirikisha mitindo mbalimbali ambayo ni matokeo ya ushawishi mbalimbali ya kimuziki.

Kuhusu Jibuti
Jibuti ni taifa dogo lipatikanalo katika Pembe ya Afrika ambayo imekuwa mitindo mingi ya muziki za humo nchini. Watu wa huko wamejikidhi kwa wengi katika mji wa uvuo ambao pia huitwa Mji wa Jibuti.
Nchi hiyo imekuwa ikishirikishwa mataifa mengi, hivi maajuzi ikiwa Ufaransa. Jibuti ilikuwa nchi ya mwisho kupata uhuru kutoka Ufaransa.

Jibuti ina matabaka mawili: Kabila na Somali, pamoja na Wafaransa na Waarabu.
Muziki wa Afra unafanana na Muziki wa Ethiopia ukiwa na ikiwa na vipengele vya Muziki wa Kiarabu. Historia ya muziki huu imenakiliwa katika ushairi na nyimbo za watu wake ambao ni wafugaji wa kuhamahama na inaanzia maelfu ya miaka iliyopita hadi wakati Jibuti ikifanya biashara za kubadilishana ngozi kwa manukato na Wamisri, Wahindi na Wachina. Ngano za Kisomali hujumuisha ushairi, na Methali, nyingi zao zikiwalenga mitume wa Sufi na maisha yao.
Fasihi ya watu wa Afar imeundwa kimuziki na ni ya aina nyingi, ikijumisha nyimbo za Ndoa, Vita, kusifu na kujigamba.

Wimbo wa Taifa
Wimbo wa Taifa wa Jibuti ni Jibuti (Wimbo) ulioundwa mnamo 1977 huku maneno yake yakitoka kwa Aden Elmi na muziki ukitungwa na Abdi Robleh..

Balwa
‘’Miniature poetry’’ au “Ushairi Mdogo” uliovumbuliwa na mwendeshaji wa lori aliyekuwa akiitwa Abdi Deeqsi, unajulikana sana nchini Jibuti. Haya ni mashairi mafupi (balwo), sana sana yanayohusu mapenzi   “Balwo” pia ni mtindo wa muziki wa Somalia wa aina ya ‘’Pop’’.

Vyombo vya muziki
Vyombo vya muziki vya Jibuti vinashirikisha tanbura, ambayo ni aina ya kijisahani

Marejeo

Sanaa
Jibuti
Uvuvi nchini Angola

Uvuvi nchini Angola mara nyingi hufanya na wavuvi wa Kigeni. Baadhi ya wavuvi hawa wanaotumia maji ya Angola walitakiwa na serikali kuacha baadhi ya samaki nchini Angola ili kuongeza usambazaji wa samaki nchini humo. Mapatano kama haya ya uvuvi yaliafikiwa na nchi kama Uhispania, Japani na Italia.

Historia
Uvuvi nvhini Angola ulikuwa nyanja kuu ya uchumi na iliyoendelea kukua kabla ya Uhuu kutoka kwa Wareno mnamo 1975. katika miaka ya mwanzo ya 1970s, kulikuwa na mashua takribani 700 ya kuvua samaki.

Pato la kila mwaka la samaki lilikuwa zaidi ya tani 300,000. Ikijumuishwa na uvuvi wa kigeni kutoka eneo lililotawaliwa na Ureno la Angola, pato lote lilikuwa zaidi ya tani miliono moja. Namibe|Moçâmedes]] pamoja na Luanda, Benguela na Lobito zilikuwa bandari kuu za uvuvi. 

Kufuatia uhuru mnamo 1980, uvuvi wa Angola uliianza kuporomoka kufuatia kutoroka kwa Wavuvi wa Kirenowaliokuwa na uchuzi. Baada ya Mapinduzi ya Kijeshi ya Lisbon mnamo Aprili 1974, Angola kama mkoa mmoja wapo wa nje wa Ureno ilianza kudidimia kiutawala na uhuru ulibidi. Mashua nyingi za uvuvi ziliondoka kwenda Ureno pamoja na wavuvi na familia zao.kufikia 1986, ni 70 juu ya mashua za kuvua 143 zilikuwa zikindelea nchini Namibe, bandari iliyokuwa ikitoa karibu thuluti mbili za samaki. Isitoshe viwanda vingi vya samaki vilikuwa vikiitaji kufanyiwa marekebisho.
Angola mbayo ilikuwa mwuuzaji wa nje wa samaki sasa haingeweza kujitosheleza

Hii inamaanisha kuwa serikali iliyakubalia mataifa kuuza pato lao lote kwao oli kupata fedha za leseni.

Miaka ya kati ya 1980, serikali ilianza kuifufua sekta ya uvuvi hasa katika maeneo ya Mkoa wa Namibe na a wa Benguela. Jukumu lililopewa kipaumbele ni urekebishaji wa mashine zilizozeeka za kuvua.Ili kufikia lengo hili, seikali ilipokea usaidizi kwa nchi za nje. Mnamo 1987 EEC ilitangaza mipango yake ya kutoa pesa kusaidia katika kujenga tena maeneo ya kuegeza meli ya Dack Doy na viwanda viwili vya kupika samaki mjini Tombua. ispania iliiuzia Angola mashua za kuvua 27 za chuma za thamani ya US$ miliono 70, na mashua 14 za kisasa ziliahidiwa kutoka Italia-

Marejeo

 
Uchumi wa Angola 
Angola
Wanawake wa Angola

Wanawake wa Angola, kama wanawake wengine wa Afrika, wana majukumu mbalimbali katika jamii ya nchi ya Angola.

Majukumu yao
Hakukuwa na utafiti kuhusu majukumu ya wanawake wa Angola kufikia miaka ya 1980, lakini kulikuwa na vipengele vya kijumla ambavyo vingeweza kuafikiwa kuwahusu.

Ukulima
Katika maeneo ya vijijini ya Angola, idadi kubwa ya watu walijihusisha na ukulima. Wanawake walifanya nyingi kati ya kazi ya ukulima.

Ndoa
Kwa ujumla, ndoa ilijumuisha utilizi maanani wa familia, siasa na masuala ya uchumi na vilevile mahitaji ya binafsi. Jamii ilipewa kipaumbele katika ndoa. Jamii ya nyumbani ndiyo ilikuwa msingi wa uzao na ilishirikisha marika mbalimbali.

Wanawake walikuza na kutayarisha chakula cha familia mara nyingi, na kufanya kazi nyingine za nyumbani. Kwa sababu ya majukumu yao mengi, wanawake walikuwa na hati karibu sawa na wanaume, ambao waliupitisha muda wao mwingi katika kuwinda na kulisha ng’ombe.

Chama cha Wanawake cha Angola
Wanawake wengi walijiunga na Chama cha Wanawake cha Angola (Organização da Mulher Angolana - OMA). Kabla ya uhuru, OMA kilikuwa chombo muhimu katika harakati za kuwahamasisha wakimbizi wengi wa Angola kukiunga mkono chama cha MPLA kilichopigania uhuru.

Baada ya uhuru, hasa baada ya kuundwa kwa MPLA-PT mnamo 1977, vyama vyote viliwekwa chini ya utawala mkali wa chama hicho na vilipewa jukumu la waunganishi kati ya MPLA-PT na wananchi. 

Mnamo 1987, OMA ilikuwa na uanachama wa takribani milioni 1.3, wengi wao wakiishi sehemu za mashambani za nchi.

Michango ya OMA
Kati ya michango mingi ya OMA ilikuwa uanzishaji wa miradi ya elimu kwa watu wazima na pia mashirika ya kutoa huduma za kijamii.

Changamoto za shirika la OMA
Wengi wa wanachama, hata hivyo, hawakuwa na ajira na walikuwa maskini. Kufikia mwaka 1988, asilimia 10 pekee ya wanachama wa MPLA-PT walikuwa wanawake, ingawa wanawake wengi walianza kupata ajira katika ualimu na kazi nyingine walizokuwa wametengwa nazo awali.

Marejeo

 
 
Wanawake wa Angola
William Tanui

William Kiptarus Tanui (alizaliwa 22 Februari 1964) alikuwa mwanariadha wa Kenya ambaye alishinda nishani katika michezo ya Olimpiki ya mwaka 1992.

Historia yake
Alizaliwa katika kaunti ya Nandi nchini Kenya. Alikuja kugundua talanta yake baada ya muda mrefu, wakati alishinda mbio za mita 1500 katika majaribio ya Kenya ya Mashindano ya Jumuia ya Madola mnamo 1989, lakini akaibuka wa sita katika mashindano hayo mnamo 1990 jijini Auckland, New Zealand.

Mwaka huohuo, alishinda mbio za mita 800 katika Mashindano ya Afrika Mashariki jijini Cairo. Katika mashindano ya ndani ya Dunia jijini Seville mnamo 1991, Tanui alimaliza wa kwanza lakini ushindi huo ukafutwa kwa kutoka leni yake mapema. Alishinda mbio za mita 800 katika Michezo ya All-Africa ya 1991.

Fursa yake kuu iliwadia wakati wa Mashindano ya Olimpiki ya 1992 jijini Barcelona. Katika fainali ya shindano la mita 800 alishinda dhahabu huku akimaliza katika leni ya tatu na kumshinda mwenziwe Nixon Kiprotich kwa karibu.

Hata hivyo alimaliza wa nane katika Mashindano ya IAAF ya 1003 jijini Stuttgart ambapo alimaliza wa saba.

Pia alimaliza wa pili katika Kombe la Dunia la IAAF, mbio za mita 800 mnamo 1992 na 1994.

Hatima ya kazi yake
Tanui alijishughulisha zaidi na mbio za mita 1500 kuliko zile za mita 800 katika siku za baadaye za kazi yake.

Alimaliza wa tano katika mbio hizo wakati wa Mashindano ya Olimpiki ya 1996 jijini Atlanta (Georgia). Katika mashindano ya Ndani ya Dunia, Tanui alimaliza wa tatu katika shindano la m 1500 jijini Paris mnamo 1997, na wa nne kule Maebashi mnamo 1999.

Sasa hivi Tanui hujitolea kwa Jamii ya Terik kuikuza miradi ya Michezo kwa machipukizi.

Marejeo

Viungo vya nje
 terik.org  * 

Waliozaliwa 1964
Watu walio hai
Wanariadha wa Kenya
Reuben Kosgei

Reuben Seroney Kosgei (Alizaliwa 2 Agosti 1979) ni mwanariadha wa Kenya wa masafa ya Kati na Masafa Marefu.

Historia 
Alizaliwa katika wilaya ya Kapsabet, Kenya mnamo 1979

Kazi yake ya Riadha 
Anajulukana kwa umaarufu wake katika shindano la mita 3000 kuruka viunzi na kidimbwi cha maji ambapo aliwahi kuwa mshindi wa nishani ya Dhahabu mwenye umri mdogo zaidi katika Ollimpiki wakati alishinda shindano hili jijini Sydney mnamo 2000 akiwa na umri wa miaka 19 peke yake. Hata hivy, muda wake wa ushindi huo, 8:21:43 ulikuwa muda wa kasi ya chini zaidi katika hisoria ya shindano hilo tangu Mashindano ya Olimpiki ya 1972

Alikuwa mmoja wa wale waliopokea shutma kwa kukosa kushiriki katika katika Mashindano ya Jumuia ya Madola ya 2002 na badala yake wakaamua kufuata madola yaliyokuwa yameahidiwa katika Ligi ya IAAF. Wengine ni Richard Limo na Bernard Lagat.

Katika Mashindano ya Jumuia ya Madola ya 2006, hata hivyo, alishinda nishani ya Shaba katika shindano lilo hilo la mita 3000 kuruka viunzi.

Alishiriki katika shindano la Marathon kwa mara ya kwanza mnamo 2009 katika Mashindano ya Vienna Marathon lakini hakumaliza mbio hizo. Alimaliza wa pili katika Mashindano ya Florence Marathon ya 2009

Mafanikio Muhimu 
(zifuatazo zote ni katika shindano la 3000m Kuruka Viunzi)
1998
Mashindano ya Dunia ya IAAFkwa Chipukizi ya 1998 - Annecy, Ufaransa.
Nishani ya Dhahabu
2000
Mashindano ya Olimpiki ya 2000 - Sydney, Australia.
2001
Ubingwa wa Dunia katika riadha wa 2001 - Edmonton, Canada.
nishani ya Dhahabu
Michezo ya Goodwill - Brisbane, Australia.
nishani ya Fedha

Virejeleo 

Waliozaliwa 1979
Watu walio hai
Wanariadha wa Kenya
Ziwa Assal

Kwa ziwa lenye jina la karibu angalia Assale (Ethiopia)

Ziwa Assal (kwa Kifaransa Lac Assal) ni ziwa la chumvi lililopo nchini Jibuti. Liko katika mpaka wa kusini wa mkoa mwa Tadjoura, ikigusa eneo la mkoa wa Dikhil, takribani km 120 magharibi mwa Mji wa Jibuti. 

Liko m 155 chini ya usawa wa bahari katika Bonde la Afar. Fuo zake zinashirikisha eneo la chini zaidi barani Afrika na ni ya pili ya chini zaidi duniani baada ya Bahari ya Chumvi huko Israeli/Palestina/Jordan. 

Urefu wake mkubwa unafikia kilomita 19 na upana wake mkubwa hadi km 7; eneo la maji yake ni hadi km² 54. Kina cha juu kinafikia hadi mita 40. Beseni lake inajumlisha maeneo ya km² 900.

Ziwa hili halina njia ya kutoka kwa maji isipokuwa uvukizaji. Tokeo lake, ilhali maji ya kuingia yana kiasi cha chumvi ndani yake, ni kwamba kiwango cha chumvi katika maji ya ziwa kinazidi kuongezeka. Leo hii ni ziwa lenye chumvi nyingi duniani  kushinda Bahari ya Chumvi.
 
Eneo la ziwa hili ni kama jangwa na hakuna mimea wala wanyama waonekanao ila mimea midogo katikati ya ziwa hilo.

Kipimo cha juu cha halijoto katika eneo hilo hufanya maji kugeuka ukungu kwa urahisi, kwa hiyo eneo hilo limezungukwa na mwamba wa chumvi iliyoshikamana.

Tazama pia 
 Jiografia ya Jibuti

Tanbihi

Viungo vya nje 
 Microbiological Study of a Hypersaline Lake in French Somaliland 

Jibuti
Maziwa ya Afrika
Maziwa ya chumvi
Seraphino Antao

Seraphino Antao (amezaliwa 30 Oktoba 1937) ni mwanariadha mstaafu kutoka Kenya. Alishinda katika Mashindano ya Jumuia ya Madola ya mwaka wa 1962, ikimfanya Mkenya wa kwanza kushinda dhahabu katika shindano la kimataifa.. Yeye ni wa asili ya Kiasia (Goan) kutoka jiji la Mombasa na alikuwa mkimbiaji wa mashindano ya masafa mafupi.

Kazi ya Mwanzo

Seraphino alikulia mitaa ya Ganjoni na Makupa jijini Mombasa. Nimwana wa Diogo Manuel na Anna Maria na ana ndugu sita. Akiwa Shule ya Upili ya Goan, alishiriki katika michezo lakini akiegemea riadha ya masafa mafupi.

Mnamo 1957 alivunja rekodi ya Kenya ya yadi 100 na 220.

Alishiriki katika Mashindano ya Jumuia ya Madola ya 1958 kule Cardiff, Wales lakini hakuwa na mafanikio makubwa. Miaka miwili baadaye alishiriki katika Mashindano ya Olimpiki ya 1960 jijini Rome, Italia ambapo alifika nusu fainali ya shindano la mita 100.  na mkondo wa pili katika shindano la mita 200.

Mafanikio ya Commonwealth na Hatima ya Kazi yake
Kilele cha kazi yake kilikuwa wakati wa Mashindano ya Jumuia ya Madola ya 1962 yaliyofanyika Perth, Australia. Hapa alishinda nishani ya dhahabu katika mbio za yadi 100 na 220. Pia alikuwa katika kikosi cha Kenya cha yadi 4X400 kupokezana vijiti kilichomaliza katika nafasi ya tano. Wengine katika kikosi hicho ni Wilson Kiprugut, Kimaru Songok na Peter Francis . Mwaka huo huo alishinda dhahabu mbili (yadi 100 na 220) katika mashindano ya Ubinwa wa AAA nchini Uingereza, mashindano ambayo alikuwa ameshiriki mara zaidi ya moja.
Pia aliwahi kushinda nishani nyingi za Dhahabu katika Mashindano ya Afrika Mashariki na Kati .

Kenya ilipata uhuru mnamo Desemba 1963 na Seraphino alikuwa mwanariadha wa Kwanza kuipeperusha bendera ya Kenya katika Mashindano ya Olimpiki ya 1964 jijini Tokyo, Japan, lakini alikuwa mgonjwa na hakutia for a ilivyokuwa ikitarajiwa. . Alifika mkondo wa pili wa mita 200 kwa wanaume katika mashindano hayo lakini akatolewa katika awamu ya mjujo katika shindano la mita 100 ref>Sports and Elections Statistics: Men 100m Olympic Games 1964 Tokyo (JPN)</ref>.

Baada ya Olimpiki
Baada ya Olimpiki alistaafu kutoka michezoni na kuhamia London, Uingereza ambapo anaishi hadi leo hii. Mnamo 2003 alizuru nchini Kenya mara chache, akihudhuria sherehe za 50 za Kenya Amateur Athletics Association (Ambalo leeo hii huitwa ) .

Virejeleo 

Waliozaliwa 1937
Watu walio hai
Wanariadha wa Kenya
Ivan Neville

Ivan Neville (alizaliwa New Orleans, Louisiana, 19 Agosti 1959) ni mchezaji wa vyombo vingi vya muziki, Mwanamuziki, Mwimbaji na Mtunzi wa Nyimbo. Yeye ni mwana wa Aaron Neville na mpwa wa Neville Brothers.

Kazi ya Muziki
Ametoa albamu nne za solo na alikuwa na wimbo uliotia for a katika tamasha za Top 40 Billboardkwa wimbo wake "Not Just Another Girl"kutoka albamu yake ya kwanza ya solo If My Ancestors Could See Me Now. Single yake ya pili "Falling Out of Love" iliibuka katika Billboard Hot 100 na ikatumika kama soundtrack katika filamu ya John Ritter Skin Deep ya1989. Wimbo wake mwingine wa "Why Cant I Fall In Love" pia umekuwa kipenzi cha wengi huku ikipokea umaarufu katika filamu ya Christian Slater "Pump Up The Volume".

Neville amecheza na Neville Brothers na kuonekana katika nyimbo zao nyingi na pia katika rekodi za solo za babake. Alicheza chombo cha Keyboard katika albamu mbili maarufu za babake, Dirty Work ya 1986 na Voodoo Lounge ya 1994. Pia alikuwa mmoja wa bendi ya Keith Richards the X-Pensive Winos. Mnamo 19988 alimzuru Richards baada ya kurekodi Talk is Cheap, na alikuwa maarufu katika ufunguzi wa vipindi vingi tangu kutolewa kwa albamu ya If My Ancestors Could See Me Now.

Licha ya kuonekana katika miziki ya wasanii mbalimbali akiwemo Don Henley]], Bonnie Raitt, Robbie Robertson, Rufus, Paula Abdul, na Delbert McClinton, alikuwa pia mmoja wa kundi la the Spin Doctors, huku akizuru na kurekodi katika albamu ya kundi hilo, Here Comes The Bride ya 1999–2000, hata akishikilia hatamu ya sauti ya Lead wakati Chris Barron alipoteza sauti yake. Mnamo 2002 aliunda kundi lake la Dumpstaphunk na akaonekana katika mahali pengi, pakiwemo katika Late Show with David Letterman.

Kupitia mradi wa Tipitina's Foundation, pamoja na wanamuziki wengine kutoka New Orleans, Neville amekuwa akitumbuiza katika tamasha za kusaidia wahasiriwa wa Hurricane Katrina.

Viungo vya Nje
Tovuti ya Dumpstaphunk band: 
Neville Tracks, a Neville Brothers and Ivan discography available at  
The Tipitina's Foundation helps New Orleans artists recover from Hurricane Katrina:  
Matthews, Bunny.  "Ivan Neville: Return of the Prodigal Son"  OffBeat''. (Accessed 27 Mei 2007).

Waliozaliwa 1959
Watu walio hai
Wanamuziki wa Marekani
Watu kutoka New Orleans, Louisiana
Tha Trademarc

Marc Predka (anajulikana kwa jina la kisanii kama Tha Trademarc; alizaliwa 21 Aprili 1975) ni mwanamuziki wa Rap kutoka Marekani. 

Mara ya kwanza kujulikana kwa umaarufu ilikuwa wakati yeye na binamu yake wa kwanza mwanamiereka wa WWE John Cena walishirikiana mnamo 2005 kutoa albamu You Can't See Me. Pia anaonekana katika video za nyimbo , ‘’Bad Bad Man’’ na ‘’Right Now’’ ambazo amefanya na John Cena. Leo hii yeye hufanya kazi katika kitengo cha elimu ya waiosjiweza katika Shule ya Maynard kule Maynard, Massachusetts.

Mnamo Agosti 2007, Trademarc alionekana katika miereka ya Total Nonstop Action Wrestling, ‘’Hard Justice’’ kama ‘’Mpenzi mpya’’ wa Karen Angle, ambayo baadaye ilithibitishwa kuwa uvumi wakati Karen na Trademarc walimsaidia bwanake Kurt Angle kushinda mechi.

Alionekana tena katika iMPACT! wiki iliyofuatia .. Akiendelea kufanya kazi na TNA, alitoa wimbo wa kiingilio wa Kurt Angle ‘’Gold Medal’’ ambao aliufanya kwa kuchanganya rap kutoka Lunatic Fringe na utunzi wa TNA wa "My Quest". Mnamo 2008 alitoa solo Albamu yake ya kwanza Inferiority Complex.

East Coast Avengers
Mnamo Aagosti 2008 Trademarc aliungana na wasanii wa rap kutoka Massachusetts Esoteric na DC The Mid Alien kuunda kundi la East Coast Avengers. Albamu yao ya kwanza ilitoka baadaye 2008 ikiitwa Prison Planet. Kufikia sasa wametoa single iliyo na utata ya "Kill Bill O'Reilly" wakionyesha kuudhika kwao kwa msimulizi wa maswala ya siasa Bill O'Reilly na show yake katika televisheni ya Fox News Channel .
Katika wimbo huu wanaongelea jinsi O’Reilly huongea uongo na kubadili ukweli mara kwa mara. Uchambuzi wa wimbo huo na Michelle Malkin uliwafanya kutoa wimbo mwingine wa "Dear Michelle" kama jibu. .. Wametoa pia wimbo mwingine uitwao "Hey America".

Diskografia

Akimshirikisha John Cena
 You Can't See Me (10 Mei 2005) RIAA:Gold

Peke yake
 Inferiority Complex (4 Aprili 2008) RIAA:N/A

Akiwashirikisha East Coast Avengers
 Prison Planet (7 Oktoba 2008) RIAA:N/A

Marejeo

Viungo vya Nje
 
 
  (featuring Tha Trademarc)

Waliozaliwa 1975
Watu walio hai
Wanamuziki wa Marekani
Magic Bus

Magic Bus ni brandi ya basi ambayo Shirika la Stagecoach hutumia kwa mabasi yake nchini Ufalme wa Muungano, ambayo kwa kawaida huhudumu chini ya ushindani mkali kutoka kwa wahudumu wengine.

Jina hili lilitumika kwa mara ya kwanza mjini Glasgow, Scotland miaka ya 1980 wakati Routemaster zilizokuwa za Usafiri wa London zilikuwa zikitumika lakini huduma hiyo hatimaye iliuzwa kwa Kelvin Central Buses mnamo 1994. Leo hii mabasi mengi ya Magic Bus ni mabasi ya zamani ya deka mbili. Mabasi mengine ya aina ya tri-axle ya deka mbili yaliyonunuliwa kutoka maeneo ya Uhudumu wa Stagecoach ya Kenya na Hong Kong pia yanatumika.

Brandi ya Magic Bus inatumika katika baadhi ya huduma za jiji la Manchester, hasa katika barabara ya Wilmslow, na Stagecoach Manchester; jijini Glasgow na Stagecoach West Scotland;  na hivi karibuni zaidi jijini Liverpool na Stagecoach Merseyside. Brandi hii pia ilitumika kule Ayrshire kwa muda huku ikishindana na wahudumu wa Ayrways kule Ayr na T&E Docherty kule Irvine. Wahudumu wa Irvine walitumia mini-basi zilizotambuliwa kama "Magic Mini", lakini brandi hiyo imepotea mjini Ayrshire ambapo wahudumu waliokuwa wakishindana walisimamisha huduma zao. 

Brandi hii pia ilitumika kule Newcastle mnamo 1997 wakati wa majaribio ya kuwaondoa wahudumu wadogo katika eneo hilo.

Mabasi hayo yalikumbwa na hitilafu mara kwa mara kutokana na uzee wao. Hili lilipelekea Mabasi ya Magic Buses yaliyoharibika kuwa tukio la mara kwa mara jijini Newcastle

Brandi ya "Magic Mini" pia ilijihusisha na ushindani mdogo katika barabara ya Black Isle kuelekea Inverness katika milima ya Scotland dhidi ya wahudumu wa humo nchini operator Scotbus; huku Stagecoach ikitumia mbinu za kuaini kama kupanga basi dakika tano kabla ya washindani wao na kupunguza nauli. Ushindani wa o ulifikia kilele na kugeuka vita wakati kituo kimoja cha Stagecoach Inverness kilishambuliwa ..

Marejeo

Viungo vya Nje

Stagecoach Manchester
Stagecoach West Scotland 

Usafiri wa Uskoti
Marjorie Oludhe Macgoye

Marjorie Oludhe Macgoye  (21 Oktoba 1928 - 1 Desemba 2015) alikuwa mwandishi wa riwaya, insha na mashairi.
Marjorie Oludhe Macgoye alizaliwa mwaka wa 1928 kama Marjorie Klein mjini Southampton, Uingereza.  Alihamia Kenya mwaka wa 1954 na kuolewa na D.G.W. Oludhe-Macgoye 1960 akaingia katika ukoo wake wa Kijaluo. Mwaka wa 1971, alitoa mkusanyiko wa mashairi Poems from East Africa uliokuwa pamoja na "A Freedom Song".  Riwaya yake ya mwaka 1986 Coming to Birth  ilishinda Tuzo la Sinclair (Sinclair Prize).  Alitajwa kuwa "mama wa fasihi ya Kenya".

Kazi Zake
1972: Murder in Majengo 
1977: Song of Nyarloka and Other Poems 
1986: Coming to Birth 
1987: Street Life 
1987: The Present Moment 
1994: Homing In 
1997: Chira 
2005: A Farm Called Kishinev

Marejeo

Waliozaliwa 1928
Waandishi wa Kenya
Washairi wa Kenya
Waliofariki 2015
Orodha ya magazeti nchini Pakistan

Ifuatayo ni orodha ya magazeti nchini Pakistan. 

Pamoja na Kiurdu kama lugha ya taifa na Kiingereza kama lugha ya ofisi, magazeti mengi huzingatia demografia hiyo. Hata hivyo, magazeti ya mikoa pia hudumisha mzunguko wa kutosha kwa lugha ya Kisindhi.

Magazeti yafuatayo katika koze ndizo huwa na mzunguko mkubwa.

Magazeti ya lugha ya Kiingereza

Magazeti ya lugha ya Kiurdu

Magazeti ya lugha za kimkoa

Kigujarati

Pashto

Kipunjabi

Saraiki

Msindhi

Viungo vya nje 

 All Pakistan Newspapers Society (APNS)
 Orodha ya Pakistani newspapers at APNS 
 List of current Online Newspapers
 Newspapers links from Pakistan

Orodha 
magazeti nchi kwa nchi
Pakistan
Always and Forever

Always & Forever  ni albamu ya pili ya mwimbaji wa muziki wa ‘’country’’ Randy Travis. Ilitolewa mnamo 4 Aprili 1987 na shirika la Warner Bros. Records. Singles zilizotolewa katika albamu hii ni pamoja na singles "Too Gone Too Long", "I Won't Need You Anymore (Always and Forever)", "Forever and Ever, Amen" na "I Told You So", zote ambazo zilifika nafasi ya kwanza katika chati za Billboard Hot Country Songs.

Wimbo "What'll You Do About Me" umefanywa na wasaniiwengi, yakiwemo matoleo ya single na Steve Earle, The Forester Sisters na Doug Supernaw. "I Told You So" pia ni wimbo ambao ulifanywa na Carrie Underwood akishirikiana na Travis katika albamu yake ya 2007 ya Carnival Ride'', ambapo ilitolewa kama single mnamo Januari 2009.

Mpangilio wa Vibao
 "Too Gone Too Long" (Gene Pistilli) - 2:24
 "My House" (Al Gore, Paul Overstreet) - 2:54
 "Good Intentions" (Marvin Coe, Merle Haggard, Randy Travis) - 3:37
 "What'll You Do About Me" (Dennis Linde) - 2:38
 "I Won't Need You Anymore (Always and Forever)" (Max D. Barnes, Troy Seals) - 3:08
 "Forever and Ever, Amen" (Overstreet, Don Schlitz) - 3:31
 "I Told You So" (Travis) - 3:38
 "Anything" (Ronny Scaife, Phil Thomas) - 2:41
 "The Truth Is Lyin' Next to You" (Susan Longacre, Kent Robbins) - 3:24
 "Tonight We're Gonna Tear Down the Walls" (Jim Sales, Travis) - 2:38

Shukrani kwa:
 Baillie & The Boys – Sauti za nyuma
 Russell Barenberg – Gitaa ya akostiki
 Dennis Burnside - keyboards
 Larry Byrom – gitaa ya akostiki
 Mark Casstevens - gitaa ya akostiki
 Jerry Douglas - Dobro
 Paul Franklin - pedal Dobro
 Steve Gibson - gitaa ya akostiki, naya stima
 Doyle Grisham - steel guitar
 Sherri Huffman – sauti za nyuma
 David Hungate – gitaa ya bass
 Kirk "Jelly Roll" Johnson - harmonica
 Dennis Locorriere – sauti za nyuma
 Larrie Londin - dramu
 Brent Mason - gitaa ya akostiki, gitaa ya stima
 Terry McMillan - percussion, harmonica
 Mark O'Connor - fiddle
 Paul Overstreet – sauti za nyuma
 Lisa Silver - sauti za nyuma
 James Stroud - dramu
 Diane Tidwell – sauti za nyuma
 Jack Williams – gitaa ya bass
 Dennis Wilson – sauti za nyuma

Albamu za 1987
Albamu za Randy Travis
Timeless

"'Timeless'" ni jina la kutaja albamu ya 2005 ya mwimbaji wa muziki wa miondoko ya Country wa Marekani, Martina McBride.

Albamu hii ni mkusanyiko wa vibao 18 vya miondoko ya classic country. Wasanii maarufu ambao vibao vyao viliangaziwa ni pamoja na include Eddy Arnold, Johnny Cash, Don Gibson, Loretta Lynn, Buck Owens, Ray Price, Hank Snow, Hank Williams, Tammy Wynette  na wengine wengi. Albamu hii ilianzia nafasi ya kwanza katika chati ya albamu za Country na #3 katika chati za Billboard 200.

Albamu hii ilikuwa yenye mauzo ya kasi zaidi kwa McBride katka kazi yake na ilimpa mauzo bora zaidi ya mwanzo huku ikiuza nakala 185,000 katika wiki yake ya kwanza. Kufikia Machi 2007, albamu hii ilikuwa na mauzo ya milioni 1.2 nchini Marekani kulingana na Nielsen SoundScan na ikathibitishwa kua katika kiwango cha platinum.

Mpangilio wa Vibao 
Source:

Mwondoko wa ‘’limited edition’’ wa albamu ya Timeless unashirikisha ngoma nne za ziada:
 "Dreaming My Dreams"
 "Crying Time" (Buck Owens}
 "Walk On By" (Kendall Hayes)
 "Take These Chains from My Heart" (Fred Rose, Hy Heath}

Ngoma za Single 
 (I Never Promised You A) Rose Garden - 30 Agosti 2005
 I Still Miss Someone
 You AIn't Woman Enough - 9 Januari 2006 
 'Til I Can Make It On My Own 10 Aprili 2006

Chati

Albamu

Singles

Virejeleo 

Albamu za 2005
Albamu za Martina McBride
Albamu za RCA Records
Zablon Amanaka

Zablon Davies Amanaka  (alizaliwa 1 Januari 1976) ni mwanakandanda wa kimataifa kutoka nchi ya Kenya, ambaye anaichezea klabu ya La passe FC.

Wasifu
Baada ya kuzichezea klabu kama vile Kenya Breweries (jina la zamani la Tusker FC) na Kenya Pipeline FC kutoka Nairobi, mwaka wa 2004 aliichezea kwa muda mfupi klabu ya Ligi ya Shelisheli ya Saint-Michel United. Kutoka Januari mwaka wa 2005 hadi Januari 2006, alicheza katika Ligi Kuu ya Bosnia na Herzegovina katika klabu yenye nguvu ziadi tangu jadi nchini humo, FK Željezničar kutoka mji mkuu wa Sarajevo. Kisha alirejea kucheza katika vilabu vya Ligi ya Kenya vya Thika United na AFC Leopards. Tangu Januari hadi Juni mwaka wa 2007 alikuwa nchini Uhindi katika klabu ya I-League ya East Bengal Club. Kisha, alihamia klabu Ushelisheli ya Anse Reunion FC na tangu Januari mwaka wa 2009 alirudi katika nchi ambayo alizaliwa na sasa anaichezea klabu ya  Mahakama.

Timu ya Kitaifa
Amekuwa akiichezea timu ya kitaifa ya kandanda ya Harambee Stars mara kwa mara tangu mwaka wa 1998 na pia aliwahi kuwa nahodha wa timu ya kitaifa.

Tuzo
 Saint-Michel United
Bingwa wa mara moja wa ligi ya Ushelisheli: 2003
 FK Željezničar
Timu yake ilimaliza katika nafasi ya pili: 2004-05
India East Bengal Club
Bingwa wa mara moja wa ligi ya Uhindi: 2007
Shelisheli Anse Reunion FC
Bingwa wa mara moja wa kombe la ligi la Ushelisheli: 2007

Marejeo

Vyanzo vya nje
 Article on Kangemi Utd. kuhusu Amanaka na wachezaji wengine wa Kenya 

Watu walio hai
Waliozaliwa 1976
Wachezaji mpira wa Kenya
Burger Ranch (Israeli)

Burger Ranch  ni hoteli ya Israeli inayotengeneza chakula cha haraka.

Mnamo 2009 mnyororo wa Hoteli za Burger Ranch zilikuwa zikiendesha mikahawa 72 na kuwa na zaidi ya wafanyakazi 1500, kupitia franchise yake, au moja kwa moja. Inashindana na McDonald's Israeli, yenye hoteli 120 mwaka 2009.

Historia
Burger Ranch ya kwanza huko Israeli ilifunguliwa mwaka 1972 na Barry Scop na Ron Lapid huko Ben Yehuda Street mjini Tel Aviv. Mwaka 1978, mkahawa wa pili ukafunguliwa huko Ibn Gabirol Street mjini Tel Aviv. Mnyororo huo uli panuka haraka na kufungua hoteli zingine na mwaka 1993 wakati McDonald's iliingia kwenye soko ya israeli Burger Ranch ndio ilikuwa hoteli kubwa zaidi ikiwa na Hoteli 49. Kutoka wamiliki wake wa kwanza kutoka Afrika ya Kusini, Burger Ranch ilihamia umiliki wa Paz, kampuni kubwa ya petroli huko Israeli.

Burger Ranch ya kwanza ilifunguliwa mwaka 1960 huko Benoni, Afrika ya Kusini na George Halamandaris. Ilikuwa na viti vya mbao rustic, porcelain plates  na visu na uma vya bei kali. Kampuni kamwe haikuendelea huko Afrika ya Kusini.

Wakati Burger King ilijaribu kuingia katika soko ya Israeli baada ya McDonald's, ili zungumza na usimamizi wa Burger King wawe na mkataba uliosema kwamba Burger Burger Ranch itajumuishwa katika mnyororo wa hoteli za Burger King. Mpango huo kamwe haukufaulu. (1992). Kufuatia hayo, Burger King ilifungua mikahawa 50 bila mafanikio. Burger Ranch kisha ilijaribu kuchukua uendeshaji wa Burger King huko Israeli, lakini ilikatazwa na sheria. Hatimaye (2005) Burger King ilinunuliwa nje ya Sura ya 11 na "Orgad Holdings" na ina karibu mikahawa 45 .

Mwaka 1997, asilimia 74 ya Burger Ranch ilinunuliwa  na kampuni ya nishati ya Paz. Mwishoni mwa mwaka 2001, Paz ilimaliza ununuzi, ikipata asilimia 100 kwa wamiliki wa mnyororo. Tawi mpya za Burger Ranch zikafunguliwa kwenye vituo za gesi za Paz. Mwaka 2006, Paz iliuza mnyororo wa Bureger Ranch kwa mfanyibiashara wa Israel {0}Yossi Hoshinski{/0}. Mapema mwaka 2008 Hoshinshki alikufa ghafla kwa mshtuko wa moyo, na kampuni ikaingia katika Chapter 11.

Mnamo Oktoba 2008, Burger King ilinunua Mnyororo wa burger ranch.

Kashrut
Ingawa viungo tofauti vya hamburgers ni kosher, ni baadhi tu ya mikahawa ya  Burger Ranch imethibitishwa kama kosher. Ukosefu wa vyeti ni ulitokana na operesheni juu ya Shabbati. Burger Ranch haiuzi cheeseburgers, nyama isiyo ya kosher (kama Bacon) au vyakula vitokavyo baharini, kama suala la franchise.

Tawi mbili za Burger Ranch ndizo zilizothibitishwa kuwa na chakula cha Kosher peke (Glatt Kosher), kuanzia mwaka 2006. Moja iko Bnei Brak na ingine iko Yerusalemu. zote ziko chini ya uimamizi wa Bet Yosef.

Baadhi ya mikahawa hutoa hamburgers katika gluten-free buns. Wakati wa Pasaka, hoteli zote hutoa mkate kosher kwa ajili ya Pasaka badala ya buns za kawaida. Buns hizi zinapatikana pia katika mikahawa isiyo thibitishwa kuwa ya kosher.

Viungo vya nje
 Tovuti Rasmi

Hoteli
Israel
Kesi za Nuremberg

Kesi za Nuremburg zilikuwa mfululizo wa kesi za kijeshi ambazo zilifahamika sana kwa kuwahukumu wanachama wakuu wa kuongoza Ujerumani ya Kinaksi kisiasa, kijeshi, na kiuchumi baada ya Ujerumani kushindwa katikia Vita Vikuu vya Pili vya Dunia.

Kesi hizo zilifanywa katika mji wa Nuremburg, Ujerumani, kuanzia mwaka wa 1945 hadi mwaka wa 1946, katika Kasri la Haki. Kesi ya kwanza kati ya hizi na inayofahamika sana ilikuwa ni Kesi ya Wahalifu Wakuu wa Vita mbele ya mahakama ya kimataifa ya kijeshi ambapo viongozi 22 Muhimu waliokamatwa katika Ujerumani ya kinaksi walihukumiwa.

Kesi za Nuremburg zilifanywa kati ya tarehe 21 Novemba, mwaka wa 1945 na tarehe 1 Oktoba mwaka wa 1946, seti ya pili ya kesi iliyokuwa ya wahalifu wenye mashtaka madogo ilifanywa chini ya Sheria ya Baraza la Udhibiti, nambari 10, mbele ya Mahakama ya Kijeshi ya Nuremburg nchini Marekani; miongoni mwa kesi hizo ni Kesi za madaktari na Kesi za Mahakimu. 

Sheria
Historia ya Ujerumani
Historia ya Marekani
Mahakama ya Kimataifa ya Jinai

Mahakama ya Kimataifa ya Jinai (Kifaransa: Cour Pénale Internationale; Kiing. International Criminal Court ambayo kawaida hujulikana kama ICC au ICCt ni mahakama ya kudumu ya kuwashtaki watu kwa mauaji ya kimbari, hatia dhidi ya ubinadamu, hatia za kivita na hatia ya ushambulizi (ingawa kwa sasa haiwezi kuwashtaki watu kwa hatia ya ushambulizi). Makao makuu yako Den Haag (Uholanzi).

Ni tofauti na Mahakama Kuu ya Kimataifa inayoamua ugomvi kati ya nchi kama pande zote zinakubali kupeleka kesi huko.

Msingi wa ICC
Mahakama haya yaliundwa mnamo tarehe Mosi Julai, mwaka wa 2000 - tarehe ambapo Mkataba wa Roma wa Mahakama ya Kimataifa ya Jinai ulipata nguvu za kisheria. 

Kufikia mwaka wa 2010, nchi 110 ni wanachama wa mahakama hayo, na nchi zingine 38 zimetia sahini lakini hazijapitisha kisheria Mkataba wa Roma. Hata hivyo, mataifa mengi, ikiwemo Uchina, Uhindi, Urusi na Marekani zinazidi kuyakosoa mahakama hayo na hazijajiunga nayo.

Kesi mbele yake
Hadi 2011 mahakama imepokea malalamiko kuhusu kesi katika nchi 139; hadi Machi 2011 utafiti rasmi umefungulia kwa kesi 6, zote katika Afrika: Uganda Kaskazini, Jamhuri ya Kidemokrasia ya Kongo, Jamhuri ya Afrika ya Kati, Darfur (Sudan), Kenya na Libya. Kesi tatu zilipelekwa na nchi ambazo ni wanachama wa ICC (Uganda, Kongo na Jamhuri ya Afrika ya Kati), mbili na Baraza la Usalama la UM (Darfur na Libya) na moja kufuatana na azimio la mshtaki mkuu wa ICC (Kenya).

Sheria
Mashirika
Utakaso wa kikabila

Utakaso wa kikabila ni maneno ambayo yamekuja kutumika kwa upana kuashiria aina zote za fujo zinazohusisha ukabila, kuanzia uuaji, ubakaji na mateso na hata kuhamisha wakazi kwa lazima. Kamati ya Umoja wa Mataifa ya mwaka 1993 ilifafanua utakaso wa kikabila kwa ufasaha kama, "kupangwa kimakusudi kuwatoa kutoka eneo fulani, watu wa kabila fulani, kwa kutumia nguvu au kwa kuwaogofya, ili kufanya eneo hilo liwe na kabila moja tu."

Neno utakaso wa kikabila ni tofauti na neno mauaji ya kimbari. Maneno haya hayalengi maana sawa, hata hivyo utafiti wa kisomi unaonyesha kuwa maneno haya yote yanaweza kutumiwa kuelezea aina nyingi za mashambulizi dhidi ya mataifa au makabila yenye msingi wa kidini. Kwa ufupi, utakaso wa kikabila ni sawa na kuhamisha watu kutoka nchi fulani kwa lazima huku mauaji ya kimbari yakiwa sawa na "mauaji ya makusudi ya kundi fulani la kikabila, kidini au kitaifa kwa sehemu au kwa ujumla." 

Kwa hiyo dhana hizo mbili ni tofauti, hata hivyo zinahusiana, "kwa maana ya kawaida na maana ya ndani, utakaso wa kikabila unasababisha mauaji ya kimbari, kwa njia ya mauaji ya halaiki ya watu yanayotendwa ili kufanya watu fulani wahame kutoka eneo fulani."

Sheria
Historia
Ubaguzi
Karne ya 21

Karne ya 21 ni karne ya kisasa kufuatana na Kalenda ya Gregori. Ilianza tarehe 1 Januari 2001 na itamalizika tarehe 31 Desemba 2100.

Watu na matukio
Omar al-Bashir

Omar Hasan al-Bashir (amezaliwa 1 Januari 1944) alikuwa rais wa nchi ya Sudan tangu mwaka 1993 hadi alipopinduliwa mnamo Aprili 2019. 

Alitangulia kushika mamlaka nchini baada ya kuwa kiongozi wa uasi wa kijeshi uliopindua serikali ya waziri mkuu Sadiq al-Mahdi mwaka 1989. Bashir aliongoza nchi kama mwenyekiti wa kamati ya wanajeshi na baadaye waziri mkuu hadi kujipa cheo cha rais mwaka 1993.

Baada ya kushika uongozi alishirikiana na mwanasiasa na kiongozi wa Kiislamu Hassan al-Turabi akatangaza sheria zilizoweka nchi chini ya muundo wa shari'a ya Kiislamu. Chini ya athira ya Turabi aliagiza 1985 utekelezaji wa hukumu ya mauti dhidi ya mwanafalsafa Mwislamu Mohammed Taha kwa mashtaki ya uasi wa dini. Bashir alikandamiza vikali wapinzani na mwishowe pia mshauri wake wa awali al-Turabi.

Mwaka 2004 Bashir alikubali mkataba wa amani uliomaliza vita vya wenyewe kwa wenyewe katika Sudan Kusini akaipa sehemu hii ya nchi haki ya kujitawala. Lakini vita vingine vya ndani vilianza katika Darfur (Sudan magharibi). 

Kutokana na mauaji mengi na matendo ya kinyama dhidi ya raia Al-Bashir ameshtakiwa mbele ya mahakama ya kimataifa ya jinai kama mkosaji wa jinai dhidi ya binadamu. Bashir ni rais wa kwanza wa nchi yoyote aliyeshtakiwa mbele ya mahakama hii. Anatafutwa na polisi kimataifa lakini nchi nyingi za Afrika zinakataa kumkamata.

Al-Bashir aligombea urais tena katika uchaguzi wa kitaifa mwaka 2010 ambao ulikuwa uchaguzi wa kwanza baada ya miaka 10. 

Mwaka 2019 Bashir alipinduliwa na jeshi lake baada ya wiki kadhaa za maandamano ya wananchi wa miji ya nchi ikiwa pamoja na Khartum dhidi yake.

Baada ya kupinduliwa Bashir aliwekwa chini ya ulinzi wa kijeshi wakati kamati ya kijeshi chini ya uongozi wa jenerali Abdelrahman Burhan iliendelea kujadiliana na waandamaji jinsi ya kuendelea. Nyumba ya Bashir ilichunguliwa na pesa taslim kwa kiwango cha dolar za Marekani 351,000, Euro milioni sita na pauni za Sudan milioni 5 (mnamo dolar za Marekani 100,000)  kiligunduliwa humo, ugunduzi uliosababisha kufungua kwa mashitaka ya kijinai dhidi yake.

Marejeo

Viungo vya Nje
 Omar al-Bashir: Sudan's ousted president, BBC 11 April 2019

Wanasiasa wa Sudan
Marais wa Sudan